Hopneri Maja

Laste maalilaager vanalinnas 10-12 aastastele
2024-06-18 12:00 - 2024-06-20 17:00 (Europe/Tallinn)
TUTVUSTUS:
Suvine maalilaager vanalinnas tuleb taas! Meie juhendaja Belliisi viib juba kolmandat aastat lapsed vanalinna joonistama, maalima ja avastama.
Maalilaagri eesmärk on luua ja õppida kunsti õues. Märgata ümbritsevat ilu ja püüda seda omal moel jäädvustada.
Katsetame akvarellitehnikaid ja eri lähenemisviise nähtava kujutamiseks.
Kolme päeva jooksul püstitame erinevaid ülesandeid, mis hõlmavad endas nii
perspektiivi, valguse ja varju suhteid, värvimängu, fantaasia kasutamist ja erinevate formaatidega töötamist.
Liigume linnaruumis ringi ning kavas on külastada ka näituseid, et tutvuda erinevate kunstnike omapärase stiiliga.
Päeva jooksul valmib umbes 2-3 kunstitööd ning peamine tehnika millega toimetame on akvarell. Linnaruumist valime välja sobiva vaate või objekti püstitatud ülesande raames. Piilume sisse ka kirikutesse ning vanalinna keskaegse maja salapärastesse ruumidesse. Laagripäeva sisse kuulub ka soe lõunasöök.
Juhendajaks on vabakutseline kunstnik Belliisi Seenemaa, kes on Tartu Pallase Kunstikooli taustaga ning on juhendanud suviseid kunstilaagreid mitmel aastal Tallinnas, Tartus ja Võrus. Belliisi on õppinud tekstiilikunsti, kunstipedagoogikat ning stilist-dekoraator erialal, lisaks veel täiendanud enda teadmisi läbi praktikate Saksamaal ja Prantsusmaal. Talvisemal hooajal saab Belliisiga avastada KUMU kunstinäituseid.
KUS MAALIME:
Kogunemine, alustamine ja päeva lõpetamine iga päev ühes kohas: Hopneri majas, Raekoja plats 18, Tallinn.
Maalimine ja joonistamine toimub Vanalinna eri paikades, ehk liigume mööda linnaruumi ringi.
Grupi suurus 10 last + juhendaja.
Hind 75€ (sisaldab töövahendeid ja sooja lõunasööki)
Kaasa palume võtta kerge seljakoti kuhu mahutada kaks väiksemat pudelit-üks joogiveega ja teine maalimise jaoks tarviliku veega(võib esialgu tühi olla-täidame koos).
Samuti palume arvestada ilmaga ja riietuda vastavalt ilmale! Panna jalga vastavad jalanõud, peakate päikese eest kaitsmiseks ning kotis võiks olla igaks juhuks midagi mida saab vajaduse korral selga panna kui hakkab külm.
Kuna Eestis on suve ilmad alati ootamatud siis võib kotis olla valmis ka vihmakile.
Seega kaasa võtta:
*SELJAKOTT
*tühi veepudel
*joogivesi
*peakate(müts/rätt, viibime päev otsa väljas!)
*soojendusdress
*vihmakile
*istumisalus
Lisainfo: katrin.tuuksam@hopnerimaja.eu
tel 6 410 022

Osta pilet

Laste maalilaager vanalinnas 7-9 aastastele
2024-06-13 12:00 - 2024-06-15 17:00

Drink'n'Draw Tallinn Hopneri majas
2024-05-27 18:30 - 21:00, 2024-05-20 18:30 - 21:00, 2024-05-13 18:30 - 21:00, 2024-05-06 18:30 - 21:00
Valmistuge 2,5-tunniseks mõnusaks joonistamiseks meie kauni modelliga, mõnusate rütmide, inspireerivate jookide ja lõbusate inimestega imekauni keskaegses Hopneri majas! ♥

Teeme nii lühikesi kui ka pikemaid poose. (5 x 2 minutit / 4 x 5 minutit / 3 x 10 minutit / 20-minutiline paus / 2 x 15 minutit / 2 x 10 minutit / 1 x 5 minutit)

Seekord pakume teile tasuta tervitusjooki: klaasi imelist Serena proseccot või alkoholivaba limonaadi Anderson’silt! Kohapeal saab osta ka teed ja kohvi 1 euro eest.
Kõik oskustasemed on teretulnud! See pole kunstitund, siin pole juhendajat, vaid lõbus ja sõbralik võimalus joonistada koos oma sõprade ja teiste kunstnikega. Pärast joonistamissessiooni ja pausidel julgustame teid jagama oma töid grupiga!
Võite kaasa võtta oma kunstitarbed, kuid kohpeal on olemas ka joonistamisalused ja mõned molbertid, millel joonistada. Lisaks hunnik joonistuspabereid ning erinevaid joonistusmaterjale.

Tavapilet: 10 eurot
Sooduspilet: 7,50 eurot
Topeltpilet: 17,50 eurot (üks pilet kehtib kahele osalejale)
Pilet kohapeal: 12 eurot sularahas (soodustuskaardid ei kehti)
Maikuu pilet: 30 eurot (pilet kehtib kõigile neljale esmaspäeva sessioonile mais)

NB! Pildistamine on keelatud ajal kui modell on laval. Enne ja pärast joonistamist olete väga teretulnud kogu sündmusest ning joonistustest pilte tegema, jagama ja täägima ka @drinkndraw_tallinn! 🙂
Kohtumiseni Hopneri Majas!

Alkoholi tarbivad osalejad peavad olema vähemalt 18-aastased.
Kui oled soetanud sooduspileti, võta kaasa ka soodustust lubav dokument.
Ostetud pileteid saab tagastada kuni 48h enne sündmuse toimumist

Töötuba on ingliskeelne!

———

Get ready for 2 ,5 hours of blissfull drawing with our beautiful model, some funky beats, inspiring drinks and fun people in the wonderful medieval Hopneri house! ♥
We will be doing some short and longer poses.
( 5 x 2 minutes / 4 x 5 minutes / 3 x 10 minutes / 20 minute break / 2 x 15 minutes / 2 x 10 minutes / 1 x 5 minutes )
At this session we provide you with a free welcome-drink : a lovely glass of bubbles by Serena prosecco or an alcoholfree lemonade by Anderson’s!
You can buy tea and coffee on the spot for 1 Euro.
All skill levels are welcome! This is not an art-class, there is no instructor, but a fun and friendly opportunity for you to draw with your fellow friends and artists. After the drawing session and during the break we encourage you to to share your works with the group!
You can bring your own art gear. But we also have artboards and a few molberts for you to draw on.
There is a pile of sketch papers and we provide various sketch materials as well
𝗥𝗲𝗴𝘂𝗹𝗮𝗿 𝗧𝗶𝗰𝗸𝗲𝘁 : 10 Euro
𝗗𝗶𝘀𝗰𝗼𝘂𝗻𝘁 𝘁𝗶𝗰𝗸𝗲𝘁 : 7,50 Euro
𝗗𝗼𝘂𝗯𝗹𝗲 𝗧𝗶𝗰𝗸𝗲𝘁 : 17,50 Euro ( one ticket valid for two attendees )
𝗧𝗶𝗰𝗸𝗲𝘁 𝗮𝘁 𝘁𝗵𝗲 𝗱𝗼𝗼𝗿 : 12 Euro cash ( discountscards do not apply )
May Month Ticket : 30 Euro ( ticket valid for all four monday sessions in May )
NB 𝗣𝗹𝗲𝗮𝘀𝗲 𝗻𝗼𝘁𝗲 𝘁𝗵𝗮𝘁 𝗽𝗵𝗼𝘁𝗼𝗴𝗿𝗮𝗽𝗵𝘆 𝗶𝘀 𝗮𝗯𝘀𝗼𝗹𝘂𝘁𝗲𝗹𝘆 𝗻𝗼𝘁 𝗮𝗹𝗹𝗼𝘄𝗲𝗱 𝘄𝗵𝗲𝗻 𝘁𝗵𝗲 𝗺𝗼𝗱𝗲𝗹 𝗶𝘀 𝗼𝗻 𝘀𝘁𝗮𝗴𝗲
But before and after, you are very welcome to take pictures of the event and the drawings and tag them with @drinkndraw_tallinn! 🙂
See you at Hopneri Maja!
* 𝘈𝘭𝘤𝘰𝘩𝘰𝘭𝘪𝘤 𝘥𝘳𝘪𝘯𝘬𝘴 𝘤𝘢𝘯 𝘰𝘯𝘭𝘺 𝘣𝘦 𝘴𝘦𝘳𝘷𝘦𝘥 𝘵𝘰 𝘱𝘦𝘰𝘱𝘭𝘦 𝘰𝘧 𝘭𝘦𝘨𝘢𝘭 𝘢𝘨𝘦, (18+)
* 𝘋𝘪𝘴𝘤𝘰𝘶𝘯𝘵 𝘵𝘪𝘤𝘬𝘦𝘵𝘴 𝘢𝘳𝘦 𝘷𝘢𝘭𝘪𝘥 𝘧𝘰𝘳 𝘴𝘵𝘶𝘥𝘦𝘯𝘵𝘴, 𝘱𝘦𝘯𝘴𝘪𝘰𝘯𝘦𝘳𝘴, 𝘵𝘩𝘦 𝘥𝘪𝘴𝘢𝘣𝘭𝘦𝘥, 𝘮𝘦𝘮𝘣𝘦𝘳𝘴 𝘰𝘧 𝘵𝘩𝘦 𝘌𝘴𝘵𝘰𝘯𝘪𝘢𝘯 𝘈𝘳𝘵𝘪𝘴𝘵𝘴’ 𝘈𝘴𝘴𝘰𝘤𝘪𝘢𝘵𝘪𝘰𝘯 𝘢𝘯𝘥 𝘌𝘚𝘕 𝘮𝘦𝘮𝘣𝘦𝘳𝘴.
* 𝘗𝘭𝘦𝘢𝘴𝘦 𝘣𝘳𝘪𝘯𝘨 𝘵𝘩𝘦 𝘢𝘱𝘱𝘳𝘰𝘱𝘳𝘪𝘢𝘵𝘦 𝘥𝘪𝘴𝘤𝘰𝘶𝘯𝘵- 𝘢𝘯𝘥 𝘪𝘥𝘦𝘯𝘵𝘪𝘵𝘺 𝘤𝘢𝘳𝘥
* 𝘛𝘪𝘤𝘬𝘦𝘵𝘴 𝘤𝘢𝘯 𝘣𝘦 𝘰𝘯𝘭𝘺 𝘣𝘦 𝘤𝘢𝘯𝘤𝘦𝘭𝘭𝘦𝘥 𝘢𝘯𝘥 𝘳𝘦𝘧𝘶𝘯𝘥𝘦𝘥 48 𝘩𝘰𝘶𝘳𝘴 𝘣𝘦𝘧𝘰𝘳𝘦 𝘵𝘩𝘦 𝘦𝘷𝘦𝘯𝘵

Osta pilet

Evelina Vedomi loeng koos Prantsuse veinide degusteerimisega ''Pühakud ja patused maali- ja filmikunstis''
2024-05-23 18:00 - 19:30
Kunstiteadlase Evelina Vedomi loeng „Pühakud ja patused maali- ja filmikunstis“ millele järgneb prantsuse veinide degusteerimine.
Loeng on vene keeles
Evelina Vedomi loengus räägitakse maalikunsti ja kino kõige tuntumatest tegelastest pühakute ja patuste seas: Maarja Magdaleenast ja püha Nikolaist, katoliku nunnast Benedetta’st ja kunstnikust Caravaggio’st, Buckinghami hertsogist ja prantsuse kuninga favoriidist Jeanne du Barry’st. Viimasest neljast on tehtud kõmulised filmid, mis alles hiljuti olid kino- ja teleekraanidel. Loengus saame teada kas Benedetta oli tõeline pühak või oli ta nunn, keda valdasid kõlvatud kired. Evelina Vedom räägib sellest, miks kunstnik Caravaggio sattus Malta saarele, kus ta ammutas inspiratsiooni ja kes oli pühakute kujutamisel modell tema kuulsatel maalidel. Kui palju vastas reaalne Buckinghami hertsog sellele tegelaskujule, kelle lõi prantsuse kirjanik Alexandre Dumas romaanis „Kolm musketäri“? Evelina Vedomi loengus tuletame meelde ajaloos tuntud lugu kuninganna teemantripatsitega ja saame ka teada miks prantsuse kuninga Louis XV favoriit Jeanne du Barry’d kujutati jumalanna Florana, kuidas kujunes tema elu ja kus oli määratud lõpetada tema elupäevad. On ka teisi huvitavaid süžeesid.
Peale Evelina Vedomi esinemist jätkub õhtu prantsuse veinide tutvustamisega. Tallinna tuntud sommeljee Juri Brattšik firmast Bestwine mitte ainult ei räägi prantsuse veinidest vaid ka nõustab kuidas edaspidi tunda ennast palju kindlamalt prantsuse veinide stellaaži ees või saades restoranis veinikaardi.
Räägime filmitegelastest ja piltidel kujutatud kuulsatest pühakutest ja patustest ning naudime kvaliteetset prantsuse veini 23. mail Hopneri Maja kaminasaalis.
Evelina Vedom – kunstiajaloolane ja Eesti Kunstimuuseumi kirjastuse tõlkija. Paljud teavad teda kui ajalooliste kostüümide näituste organisaatorit ja kuraatorit Keila-Joa lossis ning portselani kollektsionääri, tema ekskursioonid ja loengud on publiku hulgas alati väga populaarsed.
Lisainfo: roman.ljagu@hopnerimaja.eu

Osta pilet

Lastevanemate kool - II rühm
2024-05-20 19:00 - 20:00 | Hopneri maja, Raekoja plats 18, Tallinn, Eesti
Loeng vene keeles: „Psühholoogiline ja seksuaalne kokkusobivus abielus – müüt või õnneliku perekonnaelu tagatis?“. Lektor: Olga Hiielo, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

Helisev ajalugu. Kontsert-loeng ''Ikoonid muusikas''. Ansambel Orthodox Singers ja Orest Kormašov
2024-05-16 18:00 - 19:00, 2024-04-04 18:00 - 19:00
Kontsert-loengud ikoonimaailmast vaimuliku muusika saatel.

Ansambel ORTHODOX SINGERS, dirigent Valeri Petrov
OREST KORMAŠOV – ikooniloolane, maalikunstnik

Ansambel Orthodox Singers esitleb kontsert-loengute sarja HELISEV AJALUGU, millega tutvustatakse õigeusu ikoone kogu selle rikkuses ning eri ajastute, maade ja stiilide õigeusu muusikat. Tuntud ikooniloolane Orest Kormašov teeb sissejuhatuse ikoonimaailma, samuti tutuvustab ikoone oma isiklikust kollektsioonist, jutustab õigeusu pühadest ja pühade sümboolikast ikoonis. Ansambel Orthodox Singers esitab loengu temaatikaga kooskõlas haruldast õigeusu kirikumuusikat alates IV.sajandist kuni tänapäevani.

Kontsert-loengud toimuvad
Neljapäeval 04.aprillil kell 18.00 Hopneri majas
Neljapäeval 16.mail kell 18.00 Hopneri majas
Pileteid saab osta Piletilevis ja enne kontserdi algust kohapeal.

Osta pilet

Lastevanemate kool - I rühm
2024-05-06 19:00 - 20:00 | Hopneri maja, Raekoja plats 18, Tallinn, Eesti
Loeng vene keeles: „Kuidas säilitada füüsilist ja emotsionaalset sidet lastega?“. Lektor: Marina Vannik, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

Kevadine kontsertõhtu RUBUNDIGA
2024-05-02 19:00 - 20:30
Laulja, laululooja ja kitarrist Liisa Tetsmann on oma muusikale loonud maailma, mis kannab nime Rubundi.
Peamiselt öistest inspiratsioonitulvadest hoogu saanud loomingus peitub omajagu kelmikust, näpuotsatäis melanhooliat, parajasti uima, aga ka Gavroche’i krapsakust.
Rubundi muusika meelitab kuulaja endaga meelesoppidesse, kuhu sattumiseks tuleb kiirelt peatänavalt maha astuda, niiskele rohule külitada ja lasta meeltel segamatult inimeseks olemise võluvas rägastikus rännata.
Ansambli sulest on tänaseks ilmunud kolm albumit, milles on tunda tolmunud
džässi, bluusi ning folgi hõngu: “Mõttemets” (2019), “Müha (2021) ja “Fantasöör”(2023).
Laval: Liisa Tetsmann, Indrek Tetsmann, Martin-Eero Kõressaar, Grigori Rõžuk, Helen Kannus ja Keidi Vatter.
M U U S I K A
SPOTIFY
V I D E O
YOUTUBE

Osta pilet

Saaremaa regilaulud ja tantsud/ Tallinna tantsuklubi Hopneri majas
2024-05-01 18:00 - 22:45
NB! Vahetusjalanõud on kohustuslikud!
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kell 18:00-19:30 Ammukeri albumi “Siiruviiruline” esitluskontsert.
Kell 19:30-22:45 Tantsuklubi koos Saaremaa tantsude, kohalike muusikute ja väliskülalistega Bretoonimaalt.
“Siiruviiruline” – Saaremaa rahvariietest regilaulukeeles. Kontsert mahutab enamiku albumi lauludest ning teist samapalju lisaks.
Tantsuks mängivad Sörvemaa Sörmitsejad ning Saaremaised tantsusammud näitavad ette Laura ja Jakob Naagel.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse 2 korda kuus kolmapäeviti, et tantsulustida.
Tantsuklubi eestvedajad on Leanne Barbo ja Jaan Sarv
Sissepääs kontserdile: vabatahtlik annetus
Tantsuklubi pilet 7€ / 5€ (õpilased) Fientas või kohapeal
Rohkem infot leiate meie facebookli lehelt.

Osta pilet

Näituse "Siin- ja sealpool merepiiri" avamine
2024-04-18 17:00 - 19:00
Näituse “Siin- ja selapool merepiiri” avamine ja kohtumine kunstnikuga.
Avamisel esineb Veronika Portsmuthi Kooriakadeemia Kammerkoor.
Maa ja meri on mõlemad tähtsad, mere lähedus ja suur avarus kujundab maad ja inimesi. Mere lähedus mõjutab aastaaegade saabumist ja annab mõttelendu meretagustest kohtadest. Siinpool merepiiri on meie argipäev, meie igapäevane elu, millele me alati ei oskagi tähelepanu pöörata. Oleme harjunud, et linn, mets ja maa on olemas. Teiselpool merepiiri on kauge, värviline ja unistuslik idüll.
Sigrid Huik (sünd 1964) on õppinud Eesti Riiklikus Kunstiinstituudis (ERKI) ruumi- ja mööblikujunduse erialal ja lõpetanud ERKI tekstiilikunsti eriala (1988). Oma loomingus väljendab ennast nii gobelääni kui ka hapras siidimaali tehnikas põimides aegajalt töödesse ootamatuid nüansse. Huiki töid on eksponeeritud erinevatel näitustel Eestis ja välismaal, tema loomingut on näha mitmes avalikus ruumis ning neid kuulub ka Eesti Tarbekunsti- ja Disainimuuseumi kogusse. Sigrid Huik on Eesti Kunstnike Liidu liige, Eesti Tekstiilikunstnike Liidu liige ja üks tarbekunstigalerii Kunstiaken osanikest.

Näitus "Siin- ja sealpool merepiiri" Sigrid Huik
2024-04-18 - 2024-10-04 | Hopneri maja, Raekoja plats 18, Tallinn, Eesti
Maa ja meri on mõlemad tähtsad, mere lähedus ja suur avarus kujundab maad ja inimesi. Mere lähedus mõjutab aastaaegade saabumist ja annab mõttelendu meretagustest kohtadest. Siinpool merepiiri on meie argipäev, meie igapäevane elu, millele me alati ei oskagi tähelepanu pöörata. Oleme harjunud, et linn, mets ja maa on olemas. Teiselpool merepiiri on kauge, värviline ja unistuslik idüll.
Sigrid Huik on selleks näituseks valmistanud siidimaalid, mille igal kangapaaril on oma lugu ja need lood moodustavad kokku mälupildi, mis on kunstnikule antud hetkel olnud oluline.

Tallinna Tantsuklubi Hopneri Majas
2024-04-17 19:00 - 22:45
NB! Vahetusjalanõud on kohustuslikud!
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse 2 korda kuus kolmapäeviti, et tantsulustida.
Tantsuklubi eestvedajad on Leanne Barbo ja Jaan Sarv
Pääse 5/ 7€

Osta pilet

Seenioride ülikool - venekeelne grupp
2024-04-17 15:00 - 16:00, 2024-04-03 15:00 - 16:00
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Seenioride ülikool - eestikeelne grupp
2024-04-17 12:00 - 13:00
Seekordses seenioride ülikoolis tuleb meile rääkima Confido Meditsiinikeskuse füsioterapeut Laura Loretta Takel liikumisest ja füsioteraapiast.
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Lastevanemate kool - II rühm
2024-04-15 19:00 - 20:00 | Hopneri maja, Raekoja plats 18, Tallinn, Eesti
Loeng vene keeles: „Mida oskavad isad emadest paremini teha?“. Lektor: Marina Vannik, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

JÄÄB ÄRA! Berit Kaschani loovkirjutamise töötuba "Naiste aeg"
2024-04-14 11:00 - 15:00 | Hopneri maja, Raekoja plats 18, Tallinn, Eesti
Loovkirjutamise töötoas “Naiste aeg” võtame fookusesse naiseksolemise – loovas ja mängulises võtmes. Kirjutusvahend käes ja silm säramas, hakkame avastama naise (vähemalt) kaksipidist olemust – nähtavat ja nähtamatut, hoidvat ja hävitavat, tumedat ja heledat, paindlikku ja kompromissitut, ajalikku ja igavest naiselikkust. Loeme koos sütitavaid ja mõtlemapanevaid ilukirjandustekste, ja loome enda omi. Ehk isegi saab üht muinasjuttu kuulda! Atmosfäär on pingevaba ja turvaline. Eelnev loovkirjutamise kogemus pole oluline – tule lihtsalt kohale, avasta oma maailma, ja loo oma reeglite järgi see naine, kes sa valid olla juba homme.
Töötuba viib läbi Berit Kaschan. Berit on luuletaja, biblioterapeut ja kirjandusuurija, kelle pikaaegseks huviks on olnud naiste müüdid ja naiselikkuse eri väljundid kultuuris. Loovkirjutamise gruppe on Berit juhendanud aastast 2018.

Osta pilet

Lavastus "Kes tappis trükkal Lackneri"
2024-04-13 19:00 - 21:00, 2024-04-12 19:00 - 21:00, 2024-04-10 19:00 - 21:00, 2024-04-07 19:00 - 21:00, 2024-04-06 19:00 - 21:00 | Hopneri maja, Raekoja plats 18, Tallinn, Eesti
Oktoober 1865. Tallinn on vagune linnake, kus elavad kenad ja viisakad inimesed.
Äkki tapetakse oma kodus, Pikal tänaval, metsikul moel härra Lackner, vanima ja suurima trükikoja tegevjuht, lugupeetud seltskonnategelane. Röövmõrv? Või siiski mitte?
Uurimise käigus hargneb lahti hoopis üllatavaid asjaolusid, mis kogu loole teise vaatenurga annavad.
Prokurör on raske valiku ees – avalik arvamus ja uurimise tulemused ei astu siin loos päris ühte jalga. Kuid avalik arvamus on hirmuäratavalt nõudlik.
Loone Otsa näidend on kirjutatud Tallinnas 1865 aastal tõestisündinud loo ainetel. See kohtulugu äratas suurt tähelepanu ja jõudis mitmetesse trükiväljaannetesse ning mõned aastad hiljem ka Preisimaal välja antavasse väljaandesse „Uus pitavaal. Kogumik kõigi maade kõige huvitavamaid kriminaallugusid vanemast ja uuemast ajast“.
Väljaandjate huvidele vastavalt valiti avaldamiseks esijoones need juhtumid, mida oli käsitletud kirjandusteostes, ning mis olid alust andnud paljude rahvajuttude tekkimisele või saanud laialdase kajastuse osaliseks. Lackneri lugu sai aluseks esimesele eesti röövlijutule.
Muidugi on Ajateatri lavaversioonis ruumi omajagu fantaasial.
„Trükkal J. W. Lackneri tapmine“ avaldati Loomingu Raamatukogus 1975. aastal.
Autor: Loone Ots
Lavastaja: Anne Velt
Kunstnik: Liina Tepand
Muusikaline kujundaja: Anne Velt
Helikujunduse teostus: Ago Niglas
Valguskunstnik: Teet Orupõld
Etenduse juht: Anna Liisa Eerik
Näitlejad: Grete Konksi, Katrin Tuuksam, Mart Toome(Tallinna Linnateater), Martin Kõiv esitavad kokku 11 rolli.
Etendust mängitakse vanas kaupmehemajas, just sellises, millises võis aset leida ka see tõestisündinud mõrvalugu Tallinnas 19. sajandil.

Osta pilet

Hoogsalt absurdinäljane kontsertetendus Minu Isa Oli Ausus Ise
2024-04-11 19:00 - 20:30
Ansambel alustas oma tegevusega 1990. aastal, ajal mil Gaute ja Margo Viljandi Kultuurikolledžis ainsatena elektrikuteks õppisid. See on praeguseks ka kätte maksnud. Eriti Gautele, kellel on 220 volti. Ainuüksi lõua all on neid 16.
Margo jääb kirjeldades siinkohal toppama : “Võib olla peaks hoopis tõsisemat juttu ajama. Ajab inimesed segadusse”
Ja kui täpne olla, siis nimetagem see hoopis kontsertetenduseks, sest vaadatakse üle libauudised, parodeeritakse Eesti mängu, tehakse läbi koolitus, juttu tuleb kanaldamisest ning elust ja olust.
Ja sellised on kontserdil käijate muljed:
Kadri –
1.saal oli rahvast täis
2. vaikust ei olnud, sest keegi alustas v lõpetas naermisega
3. välja liikudes oli inimestel hea tuju ja kiitvad kommentaarid
4. tulen hea meelega uuesti, sest väga hea huumor ja laulud segamini- super
Ann- Väga vahva hoogsalt absurdikas kraam täitsa kreisid olete
Triin – Põsed sai krampi naerdud. Kui naer pidavat pikendama eluiga, siis mina olengi see esimene igavene
Toivo – Ületasite kõik mu ootused ning võin julgelt öelda-olete parimad! Nii hoida, niiongi.
Jaak Johanson ütles kord Gaute ja Margo kontserdi kohta – „Päästja tarbetus isetõsiduses, abimees kurbtuses ja argiahistustes. Kõige haruldasem kibeduse, küünilisuseta, abitult võimas suure süllehaaramisjõuga huumor. Tõsine viirusetõrje igas mõttes. Hea inimeste hoidja.“

Osta pilet

Rahvusvahelised Trompetipäevad. ADAN DELGADO ILLADA (trompet, Hispaania) ja RALF TAAL (klaver, Eesti)
2024-04-05 18:00 - 19:15 | Hopneri maja, Raekoja plats 18, Tallinn, Eesti
Hispaania Riikliku Sümfooniaorkestri trompetisolist Adan Delgado Illada on olnud sage külaline Eestis toimuvatel festivalidel meistrikursustel alates aastast 2009
Tänavusel festivalil Rahvusvahelised Trompetipäevad esineb ta koos pianist Ralf Taaliga, kelle peen kõlakujundus ja briljantne tehnika on eesti publikule hästi tuntud. Duo esituses kõlab värvikas hispaania muusikast koosnev programm: ettekandele tulevad Ricardo Mollá, Andrés Valero, Javier Martínez, Santiago Báez, Salvador Chuliá ja Juan Zapata teosed.
Samuti teeb Adan Helena Tulve soolotrompetiteose “As if Dreaming” Eesti esiettekande.

Osta pilet

Seenioride ülikool - eestikeelne grupp
2024-04-03 12:00 - 13:00
Seekordne seenioride ülikool viib meid majast välja, ekskursiooni teema on “Arstid, apteekrid, posijad ja muud ametid keskajal”.
Giidiks ja jutuvestjaks on võrratu Krista Heinpalu.
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Lastevanemate kool - I rühm
2024-04-01 19:00 - 20:00 | Hopneri maja, Raekoja plats 18, Tallinn, Eesti
Loeng vene keeles: „Edasilükkamine. Kuidas lõpetada toimingute edasilükkamist hiljemaks?“. Lektor: Jelena Parfjonova, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.
